เรื่องร้องเรียน (ทางเท้า,ความสะอาด,ถนน) วันที่ 2023-02-02 12:10:34 — แขวงท่าแร้ง เขตบางเขน กรุงเทพมหานคร
อาศัยความตาม พรบ. รักษาความสะอาดฯ 2535 มาตรา 39 วรรคแรก ให้ดำเนินการเปรียบเทียบปรับร้านเหล่านี้ให้ถึงที่สุด และสูงสุดครับ และให้แสดงแนบรูปใบเสร็จค่าปรับมาในรายงานด้วยว่าดำเนินการจริง

เป็นเรื่องเดิมที่ สนง. เขต ทั้ง ผอ. เขต และฝ่ายเทศกิจ ไม่ทำงาน ไม่ทำหน้าที่ และไม่โปร่งใสในการทำงาน ปล่อยให้ ปชช. ทั่วไปที่ไม่ได้ใช้ประโยชน์จากร้านริมทางเหล่านี้ ต้องเสียประโยชน์ในการใช้ที่สาธารณะ และปล่อยให้คนบางกลุ่มกระทำการ ใช้ที่สาธารณะเพื่อเกิดประโยชน์ส่วนตน 

เวลาชี้แจง เจ้าหน้าที่ สนง. เขต ดีแต่แก้ตัว แต่ไม่แก้ไข ดีแต่ PR ตัวเองในเฟชบุคแต่ผลงานจริงย่ำแย่ 

การขายของตั้งโต๊ะบนทางเท้า มีมานานตั้งแต่ถนนเริ่มสร้างเสร็จ และเปิดใช้บริการ ไม่ได้มีการทำงานของเจ้าหน้าที่อย่างจริงจัง หรือเจ้าหน้าที่รับสินบน หรือเรียกส่วยจากร้านค้าอันนี้ทำให้ ปชช ต้องคิด

ทางเท้า สร้างมา เพื่อให้บ้านเมืองดูสะอาดตา เพื่อให้ประชาชนไว้เดิน ไม่ใช่สร้างมาเพื่อให้กลุ่มคนใดหาประโยชน์ ไม่เช่นนั้นทุกคนก็ต้องมาตั้งขายบนทางเท้าได้ทั้งหมด คุณไม่ละอายใจบ้างเหรอ จับปรับบางคน บางพื้นที่ แต่อีกพื้นที่นึงคุณไม่จับปรับ 
หรือคุณได้รับเงิน ตั้งแต่เจ้าหน้าที่เทศกิจ ยัน ผอ. เขต ทำงานแย่มาก ปล่อยปละละเลย จนเป็นปัญหาคาราคาซัง พอตั้งร้าน รถก็เริ่มจอดริมถนน ถนนก็สัญจรไม่ได้ ทั้งหมดนี่ใครได้ประโยชน์ครับ แค่พ่อค้าแม่ค้ากลุ่มเดียว 
ไม่งั้นทุกคนก็ขายได้หมดสิครับ

ผมคิดว่า คุณควรทำตามกฎหมายอย่างเด็จขาด แนวเสาไฟ ริมทางเป็นแนวบอกชัดเจนว่า ส่วนไหนคือทางเท้าสาธารณะ ร้านที่ตั้งโต๊ะ ขายอาหาร ตั้งแต่แนวเสาไฟถึงขอบฟุตบางริมถนน ถือว่ารุกล้ำและใช้ประโยชน์ในที่สาธารณะอย่างชัดเจน 

ถ้าคุณปล่อยให้ทำได้ ถนนพหลโยธิน ถนนสุขาภิบาล5 ระแวกนี้ก็ต้องตั้งขายได้หมดครับ

คุณเป็นพนักงานราชการ ถ้าไม่แก้ไขให้จริงจังและเด็ดขาดผมจะฟ้องมาตรา 157 

ผมเห็นว่า ควรแจ้ง และจับปรับแม่ค้า พ่อค้าทุกร้าน ที่รุกล้ำที่สาธารณะ ในแนวเกินเขตเสาไฟ และแสดงภาพใบเสร็จค่าปรับในรายงานมา ถ้าคุณไม่ทำ มาตรา 157 จะรอคุณอยู่ครับ